Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12494

b) Mindazon helikoptereknél, amelyeknek a maximális engedélyezett felszálló tömege több mint 3175 kg, vagy azon helikoptereknél, melyeket Standard A kategóriájúnak minősítettek, egy értékelést kell végrehajtani a forgószárnyakra és a forgószárny meghajtó rendszerekre annak biztosítására, hogy azok működése biztonságos az üzemeltetési viszonyok teljes tartományában. Ha ez az értékelés egy olyan meghibásodást mutat ki, mely meggátolhatja a biztonságos repülés folytatását, vagy a helikopter leszállását, olyan módozatokat kell előírni, melyekkel az ilyen meghibásodás valószínűsége a minimumra csökken. E. 2. 3. Közzétett teljesítmény osztályok, körülmények, és korlátozások Közzé kell tenni mindazokat a teljesítmény osztályokat, és az összes olyan üzemeltetési körülményt és korlátozást, melyek a szándék szerint szabályozzák a forgószárnyak és a forgószárny meghajtó rendszerek működését.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes